Xoverdayîşê gerîlayan vera hêrişê îşxalî yê dewleta tirke bêmabên dewam keno. Gerîlayan ANFyî rê qisey kerd.
Gerîlaya YJA-Starî Elefterya Arîn vat: ''Dişmen bi giranî hêrişê Zendûra, Derarê û Koordîne keno, xîret keno ke waranê ma de leşkeranê xo ca bikero. Ma derbanê giranan danê dişmenî ro û çalakîyê ma bêmabên dewam kenê. Gerîlayî pê taktîkanê neweyan rayîr nêdanê îşxalkeran. Ma pê îdeolojîya Rayber Apoyî vera dişmenî vindenê.''
Fermandarê gerîlayan Bager Başkaleyî vat: ''Gerîlayî vera artêşa pîle ya 2. ya NATOyî xoverdayîşêkê pîlî kenê. Embazîş nêverdenê dişmen tîya de ca bido xo. Tewirê Şehîd Kurtay û Şehîd Çekdarî ma rê ferman bîyî. Dişmen hetêkî ra zî şerê psîkolojîlî keno. Teknîkê înan vera ruhê Apogîrî bin keweno. Ma pê xo bawer ê, do ser bikewê. Ma do 24 saetan derbe bidê dişmenî ro, îşxalî biqedînê''
